இதுதொடர்பாக இன்று அவர் வெளியிட்ட அறிக்கையில் கூறியிருப்பதாவது: “சென்னை - சேலம் இடையிலான 8 வழி பசுமைச்சாலைத் திட்டத்தில் மாற்றம் செய்யப்பட்டிருப்பதாகவும், அதனால் இத்திட்டத்திற்காக கையகப்படுத்தப்படும் நிலங்களின் அளவு 2 ஆயிரத்து 125 ஏக்கர் குறையும் என்றும் இந்திய தேசிய நெடுஞ்சாலைகள் ஆணையம் அறிவித்துள்ளது. இந்த மாற்றத்தால் விவசாயிகளுக்கு எந்த பயனும் இல்லை. மாறாக இந்த மாற்றம் என்பதே மக்களை ஏமாற்றுவதற்கான சதித் திட்டம் தான்.